భాకరాపేట
భాకర పేట, ఈ గ్రామం తిరుపతి నగరానికి ౩౦ కిలోమీటర్ల దూరంలో ఉంది. ఈ గ్రామం గుండానే తలకోనకు వెళ్ళవచ్చును. తలకోనకు ఈ గ్రామం 20 కిలోమీటర్ల దూరంలో ఉంది. ఇక్కడి విశిష్టత కలియుగ శ్రీ వెంకటేశ్వరస్వామి మొట్టమొదట సారిగా పాదం మోపిన ప్రదేశం. ఇక్కడ స్వామి శ్రీ బాల వెంకటేశ్వరస్వామిగా పూజలు అందుకొంటున్నాడు. స్వామి వారి ఆలయం ప్రక్కనే శివాలయం కుడా ఉంది. ఇంత ప్రాముక్యత వున్నా దేవాలయం ప్రభుత్వ సహకారం లేక శిథిలావస్థలో ఉంది.
భాకరాపేట అన్నది చిత్తూరు జిల్లాకు చెందిన చిన్నగొట్టిగల్లు మండలం లోని గ్రామం, ఇది 2011 జనగణన ప్రకారం 1053 ఇళ్లతో మొత్తం 3773 జనాభాతో 720 హెక్టార్లలో విస్తరించి ఉంది. సమీప పట్టణమైన తిరుపతికి 33 కి.మీ. దూరంలో ఉంది. గ్రామంలో మగవారి సంఖ్య 1890, ఆడవారి సంఖ్య 1883గా ఉంది. షెడ్యూల్డ్ కులాల సంఖ్య 796 కాగా షెడ్యూల్డ్ తెగల సంఖ్య 68. గ్రామం యొక్క జనగణన లొకేషన్ కోడ్ 596047[1].
ఈ గ్రామంలో 1 ప్రైవేటు బాలబడి, 3 ప్రభుత్వ ప్రాథమిక పాఠశాలలు, 2 ప్రైవేటు మాధ్యమిక పాఠశాలలు, 1 ప్రభుత్వ మాధ్యమిక పాఠశాల, ఉన్నాయి. సమీప అనియత విద్యా కేంద్రం, సమీప సీనియర్ మాధ్యమిక పాఠశాల (చిన్నగొట్టిగల్లు లో), సమీప ఆర్ట్స్, సైన్స్, మరియు కామర్సు డిగ్రీ కళాశాల (పీలేరు లో), సమీప ఇంజనీరింగ్ కళాశాలలు, సమీప వైద్య కళాశాల, సమీప పాలీటెక్నిక్, సమీప మేనేజ్మెంట్ సంస్థ, సమీప మేనేజ్మెంట్ సంస్థ, సమీప పాలీటెక్నిక్, సమీప వృత్తి విద్యా శిక్షణ పాఠశాల, సమీప దివ్యాంగుల ప్రత్యేక పాఠశాల (తిరుపతి లో) ఈ గ్రామానికి 10 కి.మీ. మించి దూరంలో ఉన్నాయి.
బారాబంకి
బారాబంకీ జిల్లా ఉత్తరప్రదేశ్ రాష్ట్రంలోని ఫైజాబాద్ డివిషన్‌లోని 4 జిల్లాలలో ఒకటి. ఇది ఉత్తరప్రదేశ్ రాష్ట్రంలోని అవధ్ భూభాగంలో ఉంది. 27°19' నుండి 26°30' ఉత్తర అక్షాంశం మరియు 80°05' నుండి 81°51’ తూర్పు రేఖాంశంలో ఉంది. జిల్లాలో దక్షిణ - తూర్పు దిశలలో సరిహద్దులలో సమాంతరంగా ఘాఘ్రా - గోమతి నదులు ప్రవహిస్తున్నాయి. జిల్లా తూర్పు సరిహద్దులో సీతాపూర్ జిల్లా ఉంది. ఈశాన్య సరిగద్దును ఘాఘ్రానదీ జలాలు కోతకు గురిచేసాయి. దాని వెనుక బహ్రిచ్ మరియు గొండా జిల్లాలు ఉన్నాయి. తూర్పు సరిహద్దులో ఫైజాబాదు జిల్లా ఉంది. గోమతీ నది దక్షిణ సరిహద్దును ఏర్పరుస్తుంది. దాని వెనుక సుల్తాన్‌పూర్ జిల్లా ఉంది. పశ్చిమ సరిహద్దులో లక్నోజిల్లా ఉంది. తూర్పు పడమరల మద్య దూరం 57 కి.మీ. పూర్తి వెడల్పు 58 కి.మీ. జిల్లా వైశాల్యం 150 కి.మీ. జనసంఖ్య 2,673,581. జనసాంధ్రత 686.50. జిల్లాకేంద్రం బారాబంకీ పట్టణం. ఇది సాహిత్యకారులకు, సన్యాసులకు, మేధావులను ఆకర్షించింది. స్వాతంత్ర్యసమరవీరులకు ఇది కేంద్రంగా ఉంది. బ్రిటిష్ పాలనా కాలంలో జిల్లా వైశాల్యం 1769 చ.కి.మీ. 1856లో బ్రిటిష్ పాలనలో 1857-1858 లో సిపాయీల కలహంలో జిల్లావాసులంతా ఉద్యమంలో పాల్గొన్నారు. అయినప్పటికీ తగినంత ఎదిరింపు లేకుండానే బ్రిటిష్ సైన్యాలు లక్నోను స్వాధీనం చేసుకున్నాయి. .
జిల్లా చదునైన భూమి పలు సెలఏర్లు మరియు చిత్తడి నేఏలలతో నిండి ఉంది. జిల్లా ఎగువభూమిలో ఇసుక భూమి అధికంగా ఉంది. దిగువభూమిలోని బంకమట్టి సారవంతగా ఉండి పంటలకు అనుకూలంగా ఉంటుంది. జిల్లాలో ప్రవహిస్తున్న నదులు జిల్లా వ్యవసాయ రంగానికి చక్కగా సహకరిస్తున్నాయి. గోమతీ నది, కల్యాణి మరియు ఇతర ఉపనదులు జిల్లా మద్యభాగం నుండి ప్రవహిస్తూ సంవత్సరంలో అధికభాగం నీరు అందిస్తూ ఉన్నాయి. కొన్ని నదులు వేసవిలో ఎండి పోతూ వర్షాకాలంలో వరదలప్రమాదాలను సృష్టిస్తున్నాయి. ఘాఘ్రా నదీ ప్రవాహం దిశ మారుతూ జిల్లా భుభాగాన్ని ప్రతి సంవత్సరం మార్పులకు గురిచేస్తుంది.